CELEX: 32020R1643
Language: et
Date: 2020-11-05 00:00:00
Title: Komisjoni rakendusmäärus (EL) 2020/1643, 5. november 2020, millega muudetakse rakendusmäärust (EL) nr 540/2011 seoses toimeainete kaltsiumfosfiidi, denatooniumbensoaadi, haloksüfop-P, imidaklopriidi, pentsükurooni ja dzeeta-tsüpermetriini heakskiidu kehtivusaegadega (EMPs kohaldatav tekst)

6.11.2020   
               
               
                  ET
               
               
                  Euroopa Liidu Teataja
               
               
                  L 370/18
               
            
         KOMISJONI RAKENDUSMÄÄRUS (EL) 2020/1643,
         5. november 2020,
         millega muudetakse rakendusmäärust (EL) nr 540/2011 seoses toimeainete kaltsiumfosfiidi, denatooniumbensoaadi, haloksüfop-P, imidaklopriidi, pentsükurooni ja dzeeta-tsüpermetriini heakskiidu kehtivusaegadega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:
         
                     (1)
                  
                  
                     Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 alusel heakskiidetuks.
                  
               
                     (2)
                  
                  
                     Komisjoni rakendusmäärusega (EL) 2017/195 (3) pikendati toimeainete kaltsiumfosfiidi ja denatooniumbensoaadi heakskiidu kehtivusaega 31. augustist 2019 kuni 31. augustini 2022 ning toimeaine imidaklopriidi heakskiidu kehtivusaega 31. juulist 2019 kuni 31. juulini 2022.
                  
               
                     (3)
                  
                  
                     Komisjoni rakendusmäärusega (EL) 2017/555 (4) pikendati toimeaine dzeeta-tsüpermetriini heakskiidu kehtivusaega 30. novembrist 2019 kuni 30. novembrini 2021.
                  
               
                     (4)
                  
                  
                     Komisjoni rakendusmäärusega (EL) 2018/1266 (5) pikendati toimeaine pentsükurooni heakskiidu kehtivusaega 31. maist 2021 kuni 31. maini 2024.
                  
               
                     (5)
                  
                  
                     Komisjoni rakendusmäärusega (EL) 2018/670 (6) pikendati toimeaine haloksüfop-P heakskiidu kehtivusaega 31. detsembrist 2020 kuni 31. detsembrini 2023.
                  
               
                     (6)
                  
                  
                     Kõnealuste toimeainete heakskiidu pikendamise taotlused esitati vastavalt komisjoni rakendusmääruse (EL) nr 844/2012 (7) artiklile 1. Toimeainete kaltsiumfosfiidi, denatooniumbensoaadi, haloksüfop-P, imidaklopriidi, pentsükurooni ja dzeeta-tsüpermetriini puhul on taotlejad kinnitanud, et nad ei toeta enam heakskiidu pikendamise taotlust.
                  
               
                     (7)
                  
                  
                     Pidades silmas määruse (EÜ) nr 1107/2009 artikli 17 esimese lõigu eesmärki, ei ole kõnealuste toimeainete rakendusmäärustega (EL) 2017/195, (EL) 2017/555, (EL) 2018/1266 ja (EL) 2018/670 antud heakskiidu kehtivusaja pikendamised enam õigustatud. Seepärast on asjakohane sätestada, et haloksüfop-P ja pentsükurooni heakskiidu kehtivusajad lõpevad kuupäevadel, mil need aeguksid juhul, kui ei toimu pikendamist. Toimeainete kaltsiumfosfiidi, denatooniumbensoaadi, imidaklopriidi ja dzeeta-tsüpermetriini heakskiidu aegumiskuupäevad olid enne pikendamist 2019. aastal. Seepärast tuleks kõnealuste toimeainete aegumiskuupäevaks kehtestada võimalikult varajane kuupäev, andes liikmesriikidele piisavalt aega neid toimeaineid sisaldavate taimekaitsevahendite lubade tagasi võtmiseks.
                  
               
                     (8)
                  
                  
                     Rakendusmäärust (EL) nr 540/2011 tuleks seega vastavalt muuta.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 309, 24.11.2009, lk 1.
         
            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (3)  Komisjoni 3. veebruari 2017. aasta rakendusmäärus (EL) 2017/195, millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm) (ELT L 31, 4.2.2017, lk 21).
         
            (4)  Komisjoni 24. märtsi 2017. aasta rakendusmäärus (EL) 2017/555, millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm) (ELT L 80, 25.3.2017, lk 1).
         
            (5)  Komisjoni 20. septembri 2018. aasta rakendusmäärus (EL) 2018/1266, millega muudetakse rakendusmäärust (EL) nr 540/2011 seoses toimeainete 1-dekanooli, 6-bensüüladeniini, alumiiniumsulfaadi, asadiraktiini, bupirimaadi, dasometi, diklofopi, ditianooni, dodiini, fenasakviini, fluometurooni, flutriafooli, heksütiasoksi, hümeksasooli, indolüülvõihappe, isoksabeeni, karboksiini, kletodiimi, lubiväävli, metaldehüüdi, paklobutrasooli, pentsükurooni, sintofeeni, τ-fluvalinaadi, tebufenosiidi ja tsükloksüdiimi heakskiidu kehtivusaja pikendamisega (ELT L 238, 21.9.2018, lk 81).
         
            (6)  Komisjoni 30. aprilli 2018. aasta rakendusmäärus (EL) 2018/670, millega muudetakse rakendusmäärust (EL) nr 540/2011 seoses toimeainete bromukonasooli, buprofesiini, haloksüfop-P ja napropamiidi heakskiidu kehtivusaja pikendamisega (ELT L 113, 3.5.2018, lk 1).
         
            (7)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
      
      
         
            LISA
            Rakendusmääruse (EL) nr 540/2011 lisa A. osa muudetakse järgmiselt:
            
                        1)
                     
                     
                        216. reas asendatakse imidaklopriidi käsitleva kande kuuendas veerus („heakskiitmise aegumine“) kuupäev järgmisega „1. detsember 2020“;
                     
                  
                        2)
                     
                     
                        226. reas asendatakse denatooniumbensoaati käsitleva kande kuuendas veerus („heakskiitmise aegumine“) kuupäev järgmisega „1. detsember 2020“;
                     
                  
                        3)
                     
                     
                        261. reas asendatakse kaltsiumfosfiidi käsitleva kande kuuendas veerus („heakskiitmise aegumine“) kuupäev järgmisega „1. detsember 2020“;
                     
                  
                        4)
                     
                     
                        281. reas asendatakse dzeeta-tsüpermetriini käsitleva kande kuuendas veerus („Heakskiitmise aegumine“) kuupäev kuupäevaga „1. detsember 2020“;
                     
                  
                        5)
                     
                     
                        309. reas asendatakse haloksüfop-P-d käsitleva kande kuuendas veerus („Heakskiitmise aegumine“) kuupäev järgmisega „31. detsember 2020“;
                     
                  
                        6)
                     
                     
                        349. reas asendatakse pentsükurooni käsitleva kande kuuendas veerus („Heakskiitmise aegumine“) kuupäev tekstiga „31. mai 2021“.